
DISSERTATIO  MEDICA  INAUGURATIS, 


DE 

FEBRI  CONTINUA. 


PROCEMIUM.. 

Decreto  almae  hujus  Academiae  obtemperatu¬ 
rus,  scilicet  unumquemque,  summos  in  inedici- 
na  honores  ambientem,  opusculum  de  re  quavis 
medica  proferre  jubenti,  pauca  de  Febri  Continua 
disserere  statui,  quoniam  inter  omnes  morbos,  va¬ 
rios*  et  fere  innumeros,  quibus  mortales  plectun¬ 
tur,  nullus  magis  enixe  medicorum  attentionem 
sibi  vindicare  videtur,  utpote  qui  frequentissime 

inter  homines  grassatur,  et  nunquam  periculo 
caret. 

Nec  juvenes  viribus  fisi,  nec  longo  annorum 
lapsu  fracti  senes,  hac  dira  peste  incolumes 
sunt. 


SYNOCHUS. 

Morbus  contagiosus.  Febris  ex  synocha  et 
typho  composita,  initio  synocha,  progressu  et 
versus  finem  typhus.’* 

Tum  subnectit  se  inter  typhum  et  synochum 
limites  accuratos  ponere  non  posse,  et  an  revera 
pro  diversis  generibus  habenda  sint,  Gregorius, 
academia  Edinensi  prasclarus  Rei  Practicae  pro¬ 
fessor,  se  raro  (si  unquam)  puram  typhum  vi¬ 
disse  fatetur;  omnemque  febrem,  quam  epidemice 
saevire  videmus,  ad  synochum  potius  pertinere 
ratus:  Scilicet,  debilitatis  signa,  typhi  propria, 
effectus  esse  prioris  incitationis  ;  eamque  semper 
subsequi.  Eadem  sententia  Doctori  Armstrong 
est,  multisque  scriptoribus  recentioribus. 


DE  FEBRI  CONTINUA. 


Inclyto  Culleno  typhus  sic  definitur :  Mor¬ 
bus  contagiosus ;  calor  parum  auctus ;  pulsus 
parvus,  debilis,  plerumque  frequens  ;  urina  parum 
mutata ;  sensorii  functiones  plurimum  turbatae  ; 
vires  multum  imminutae.”  Sed  synochi  typhus 
varietas  est. 

HISTORIA  MORBI. 

/ 

Inter  omnes  medicos  nunc  convenit,  hanc 
febrem  contagione  excitari ;  sed  quanto  post 
tempore,  quam  in  corpus  recepta  sit,  incipiat 
adversa  valetudo,  haud  compertum  est.  Hoc 
autem  mihi  pendere  videtur  ex  proclivitate  cor¬ 
poris  ad  contagionem  suscipiendam,  vel  ex  tabe 
forte  magis  minusve  pestilenta  ;  coeli  vicissitu¬ 
dinibus  ;  frequentia  contagii ;  et  temperamentis 
aegrorum  diversis.  Accessio  synochi  nonnum¬ 
quam  est  valde  insidiosa,  et  in  plurimis  exemplis 
symptomata  adeo  sunt  levia  ut  aeger  non  que¬ 
ratur,  sed  ofiiciis  suis  solitis  fungitur.  Plerum¬ 
que  vero,  paucos  post  dies  quam  materia  morbi- 

fica  corpus  intraverit,  sensus  frigoris  cum  calorc 
alternantis  percipitur;  tunc  adsunt  nausea  et 
vomitus,  cum  doloribus  variarum  corporis  par¬ 
tium,  sed  praesertim  dorsi  et  lumborum  ;  jam 
aeger  affligitur  gravedine,  vertigine,  et  dolore 
capitis;  animus  tristis,  et  multum  demissus. 
Timore  malorum  futurorum  torquetur ;  ventri¬ 
culus  languidus  fit,  et  omnes  cibos  firmiores  re¬ 
cusat,  sed  maxime  diaetam  ex  carne  fastidit. 
Simul  pulsus  frequens,  et  lingua  albida  evadit, 
tamen  fere  sitis  non  multum  urget. 

Neque  calor  plurimum  auctus,  quamquam 
summa  cutis  arida  est,  et  aegrotus  de  calore 
multum  conqueritur.  Symptomata  graviora 
mane  aliquantum  levantur,  sed  vesperi  iterum 
ingravescunt.  Noctu  aeger  somnum  reficientem 
non  carpit;  qui,  si  forte  obrepat,  parum  levami¬ 
nis  affert,  insomniis  diris  subito  miserum  exci* 
tantibus.  iEger  his  affectionibus  plus  minusve 
laborat,  antequam  se  totum  lecto  affigere  coac¬ 
tus  t  st ;  ad  res  autem  gerendas,  ut  solebat,  pror¬ 
sus  invalidus.  Hoc  vel  simili  modo  per  primos 

dies  afficitur  aegrotus.  Die  quinto  vel  sexto, 
citius  seriusve,  omnia  in  pejus  ruunt.  Sympto¬ 
mata  nunc  valde  aggravantur,  et  aeger  se  urgeri 
magna  debilitate  conqueri  incipit.  Vires  artuum 
adeo  imminutae  sunt,  ut  erectus  sine  auxilio  stare 
non  potest.  Dolor  capitis  ingravescit ;  nunc  hor¬ 
ror,  gravedo,  vertigo,  magis  magisque  siEviunt, 
etiam  tinnitus  aurium,  dolor  dorsi  et  lumborum, 
eodem  tempore  adsunt.  Oppressio  circa  prae¬ 
cordia  laboriosa,  nausea,  vomitus,  vehementius 

f 

opprimunt  :  proclivitas  ad  syncopen,  conando 
se  tollere  erectum,  quoque  accidit. 

Tinnitus  aurium,  in  hoc  stadio  occurrens, 
delirii  praenunciiis  est.  Delirium  ferox  Culleni 
rarius  observatum  est  quam  typhomania.  -®g- 
ros  ssepe  sibi  aliquid  mussitantes,  cognovi,  atque 
cum  aliquis  illos  allocutus  est,  optime  respon¬ 
derunt.  Facies  fere  pallida  est,  sed  aliquando 
rubet;  interdum  genm  rubent  et  calescunt,  dum 
extremitates  nasi  et  aurium  frigidm  reperiun- 
tur ;  et  frons  madida  fit,  frigidis  et  glutinosis 
sudoribus  super  eam  enimpcTitibus ;  nunc  dei^ 

rium  indesinenter  urget,  aeger  incongrua  mus-* 
sitat,  et  quae  nemo  astantium  intelligere  potest. 
Jam  observantur  subsultus  tendinum,  cum  tre¬ 
more  manuum  ;  lingua,  quse  initio  albidi  coloris 
fuit,  nunc  fuscioris  evadit,  et  nonnunquam  tumet. 
Dentes,  densis  subnigrae  materiae  crustis,  quae 
labris  adhaerescit,  obducuntur ;  quidcunque  de¬ 
voratum  habet  saporem  amarum ;  sed  interdum 
acida  sunt  aegro  jucunda. 

Urina  initio  pallida  vel  limpida,  vapidae  tenuis 
cerevisiae  haud  absimilis,  in  progressu  morbi 
vero  subfusca  fit ;  interdum  secundum  Hux- 
ham,  aliosque,  nigra  et  foetida.  Aliquando  ma¬ 
culae  modo  rubrae,  modo  subrubrae,  alias  sub- 
fuscae,  in  variis  corporis  partibus,  sed  potissimum 
in  dorso  et  pectore,  deteguntur.  Hse  petechiae 
nuncupantur ;  in  facie  nunquam  observantur,-  in 
cruribus  et  brachiis  interdum  sed  rarius.  In¬ 
certo  morbi  die  apparent,  aliquando  circiter 
quartum  aut  quintum,  alias  non  ante  decimum 
quartum.  An  hoc  pendeat  ex  natura  conta¬ 
gionis  quae  morbum  excitat,  plus  minus  vene- 

nosa,  an  ex  modo  aegrum  tractandi,  incertus 
sum.  In  provectiore  morbi  stadio,  debilitas,  ob 
auctam  violentiam  omnium  symptomatum,  quse 
enumeravi,  magis  magisque  urget»  Sudores 
copiosiores  et  constantiores  evadunt;  diarrhcea. 
molesta  supervenit.  Membrorum  extremitates 
nunc  continuo  frigent,  et  ob  defectum  virium 
subsultas  tendinum  increscit.  JEger  plerumque 
lucis  impatiens  fit ;  sed  alii  sensus  frequentis¬ 
sime  obtusi  evadunt.  Symptomata  graviora  mor¬ 
bi  nunc  apparent. 

Toto  corpore  adeo  laborante,  .pulmonibus  sua 
mala  haud  desunt.  Respiratio  summo  labore 
perficitur;  suspiria  ab  imo  pectore  crebro  du¬ 
cuntur  ;  SBgrum  anxietas,  et  sensus  alicujus  prae¬ 
cordia  quasi  constringentis,  invadunt ;  raro  diu 
adest  haec  febris,  quin  visceris  alicujus  interni, 
inflammatione  vel  congestione  laborantis,  indicia 
manifesta  evadunt.  Pulmones,  ventriculus,  in¬ 
testina,  cerebrum,  s^pius  plecti  videntur.  Sed 
hepar,  lien,  pancreas,  peritonsiim,  omentum, 
identidem  occupantur. 

Haec  signa,  propter  sensum  intellectum  que  fe¬ 
brientis  confusos,  saepe  tam  medico  quam  aegro 
negliguntur,  et  in  mortem  hujus  scepenuniero  de¬ 
sinunt. 

Nihilominus,  ut  hanc  ob  causam  nomen  no¬ 
vum  cuique  earum  inflammationum  adderemus, 
uti  Doctori  Mills  visum  est,  minime  opus  est. 
Melius  erit  speciem  inflammatoriam,  vel  conges¬ 
tivam,  cum  Doctissimo  Armstrong  admittere  ; 
quando  congestiones  absunt,  febrem  simplicem 
nuncupare  debemus.  Pressu  in  sedem  organi 
dolorem  efficiente,  has  adesse  judices*  Adven¬ 
tante  morte,  oculi  immobiles  et  concavi  fiunt ; 
vultus  collapsus  lugubrem  et  cadaverosum  as* 
pectum  exhibet.  iEger  flocculos  legit  ante  ocu¬ 
los  ludere  apparentes  ;  vox  deficit,  aut  adeo  de¬ 
bilis  fit,  ut  astantibus  vix  audiri  potest* 

Deglutire  prorsus  invalidus ;  ictus  arteriarum 
adeo  debiles  atque  celeres  reperiuntur,  ut  vix 
numerari  queant ;  urina  et  foeces  inscio  aegro 
redduntur;  sine  causa  evidente  lacrymae  de¬ 
fluunt  ;  apth^  nigri  coloris  circa  os  et  linguam 

et  in  faucibus,  nec  non  vibices  in  variis  cor¬ 
poris  partibus,  sese  manifestant.  Non  raro 
sanguis  e  naribus,  gingivis,  intestinis,  aliisque 
partibus  profunditur ;  sed  rarissime  iis  febrici¬ 
tantibus  qui  liberalibus  sanguinis  vel  alvi  eva¬ 
cuationibus  curati  sunt^  iEger,  ore  aperto,  re¬ 
supinus  jacet,  et  ad  lectum  imum  delabitur;  raro 
se  movet,  vel  corporis  posituram  mutat#  Jam 
jam  delirium  gravius  urget,  et  aeger  disjuncta 
mussitat,  et  subsultus  tendinum,  cum  manuum 
motibus  non  voluntariis,  succedit.  Omnia  nunc 
symptomata  testantur  mortem  .appropinquare  ; 
singultus,  tremores  universales,  animi  defec¬ 
tiones,  convulsiones,  ultimas  scintillas  vitae  ex- 
tinguunt,  curisque  finem  imponunt*  Quodad 
durationem  hujus  morbi  attinet,  nihil  certe  judi¬ 
cari  potest.  Aliquando  circiter  quintum  ad 
septimum  diem  aeger  convalescere  incipit,  sed 
hoc  raro  accidit ;  nam  saepe  protrahitur  ad  de¬ 
cimum  quintum  ;  imo  ad  vigesimum.  Sic  mor¬ 
bus  pergit,  lethalis  futurus  ;  sed  feliciter  evenit^ 
ut  sub  hoc  coelo  plerique  casus  fauste  desinant# 

CAUS.E  REMOTA. 

Causae,  ex  quibus  hic  morbus  originem  ducit, 
in  praedisponentes  et  excitantes  fere  dividuntur. 
Febris  omnibus  anni  temporibus  sese  ostendit. 
Sed  plerumque  frigida  anni  tempestate  occurrit* 
Experientia  satis  manifeste  docet,  omnia,  quae 
corpus  humanum  debilitandi  potestatem  habent, 
illud  reddere  aptius  ut  contagione  afficiatur.  In¬ 
ter  haec  medici  annumeravere  vitaim  sedentariam, 
exinanitiones  nimias,  deprimentia  animi  pathema- 
ta,  venerem  nimis  cultam,  intemperantiam,  ine¬ 
diam  longam,  calorem,  et  frigus. 

1.  Vita  Sedentaria.  Exercitationem  ad  sanita* 
tem  et  incolumitatem  animi  et  corporis  condu¬ 
cere,  nemo  ignorat.  Nisi  corpus  debita  exerci- 

» 

tatione  firmatum  sit,  motus  sanguinis  languet, 
musculi  et  nervi  vires  amittunt,  et  ob  ventriculi 
atoniam,  concoctio  non  rite  perficitur.  Corpus 
sic  relaxatum  ad  hanc  febrem  magis  proclive  fit. 

Exinanitiones  nimiae.  Modica  vasorum 

plenitudo,  ut  stimulus  distentionis,  ad  sanitatem 
necessaria  est ;  hinc  ratio  fit,  quod  magna  .san- 
gninis  jactura,  sudores  profusi,  alviqiie  proflu¬ 
vium,  ingentem  debilitatem  inducunt. 

3.  Pa themata  animi.  Tantam  sym patiam  in¬ 
ter  corpus  et  mentem  subsistere  scimus,  ut  haec 
vix  perturbari  potest,  quin  illud  male  afiicitur,  et 
particeps  affectionis  fiat.  Metus  praecipue  ho¬ 
mines  contagioni  valde  opportunos  reddit. 

Ipse  ego  hos  contagio  immunes  evadere  vidi 
qui  periculum  spreverant ;  dum  contra  timidi  et 
maesti  contage  correpti  fuerunt.  * 

4.  Intemperantia  et  inedia.  Quantum  sani¬ 
tati  animi  et  corporis  intemperantia  noceat,  ne¬ 
minem  lateto  Contra  corpus  debilitatum  et  op¬ 
portunum  febri  redditur,  si  alimentum  nimis  par¬ 
cum  sit,  vel  ea  natura  ut  non  satis  nutrimenti 
prjebeat. 

5.  Calor.  Calorem  nimium  debilitare,  et  ho¬ 
mines  ad  hunc  morbum  proclives  reddere,  non¬ 
nullis  videtur,  eo  quod  Typhus  pestifera,  vel  po¬ 
tius  pestis  ipsa,  regionibus  calidioribus  late  reg- 

net.  Memoria  vero  tenendum  est,  pestem  et 
Typhum  diversos  esse  morbos  :  atque  Typhum, 
vcl  febrem  epidemicam  nostram,  hyeme  semper 
gravius  saevire,  atque  ea  plerumque  tempestate 
oriri.  Quin  Brancroft,  bonus  de  febre  auctor, 
febrem  nostram  unquam  intra  tropicos  circulos, 
id  est  ad  regiones  fervidas,  accedere  negat : 
certe  non  nisi  raro  ibi  apparet.  Proporro,  ea 
quam  describimus  febris,  caloribus  aestivis  saepe 
etiam  apud  hasce  insulas  extinguitur. 

6.  Frigus  intensum,  aut  nimis  diuturnum,  ani¬ 
malibus  atque  plantis  valde  nocivum,  praesertim 
humiditate  conjunctum,  corpori  humano  nocere, 
multos  morbos  excitare,  proclivitatemque  ad  fe¬ 
bres  epidemicas  facere,  satis  constat,  utpote  quae 
febris  regionibus  saepe  frigidis  simul  ac  temperatis 
dominetur.  Omnia,  vel  plura  horum,  ita  concur¬ 
rentia,  corpus  humanum  adeo  debilitant,  ut  hoc 
magis  causis  excitantibus  opportunum  reddant. 

CAVSJE  EXCITANTES, 

Omnium  causarum  excitantium,  contagium 
peculiare,  sine  dubio,  usitatissimum  est.  Natu¬ 
ra  ejus  multum  in  occulto  est,  el  fortasse  diu 
latebit.  Suis  effectibus  solum  cognoscitur ;  de 
eo,  itaque,  non  possum  affirmate  dicere.  Mul¬ 
ti  opinantur  hanc  febrem  excitari  vaporibus  ex 
animalibus,  vel  ex  terra  natis,  dum  putrescunt, 
cxhalentibus ;  huic  autem  opinioni  accedere  non 
possumus,  quia  quotidie  videmus  multos  exhala¬ 
tionibus  putridis  obnoxios,  quales  lanii,  coriarii, 
vel  qui  cadaverum  sectionibus  occupantur ;  et 
tamen  incolumes  remanent.  Me  judice,  con¬ 
cludere  licet,  causam  excitantem  hujus  febris 
esse  contagium  sui  generis,  quod  ex  ipso  huma- 

I 

no  corpore,  vel  ex  fomitibus,  se mper  exhalat.  Po¬ 
test  tamen  haec  contagio  ex  humanis  corporibus 
bifariam  oriri.  Potest  enim  corpus  exhalans  fe¬ 
bre  laborare  ;  et  hoc  modo  utique  contagio  fre¬ 
quentissime  propagatur. 

Attamen,  multa  exempla  indubia  hujus  con* 
tagionis  narrantur,  quibus  e  corporibus  non  fe¬ 
brientium,  neque  vero  ullo  modo  laborantium, 
orta  est;  qualiter  apud  judicia  nigra^  ut  vocan¬ 
tur  Oxonii,  atque  forum  Old  Bailey  dictum,  me¬ 
morari  solet. 

Quis  enim  dubitare  potest,  quin  contagia 
squalore  et  impuritate  carceris  apud  accusatos 
contracta  est,  et  ab  iis  cum  praesentibus  in  foro 
communicata.  Morbum  ex  fomitibus  contrac¬ 
tum  magis  periculosum  est,  quam  ex  homine 
ipso  laborante,  medicis  innumeris  creditum  est. 
“  It  appears  to  me  probable,^  inquit  Celeb,  Cul- 
lenus,  that  contagions,  as  they  arise  from 
fomites,  are  more  powerful  than  as  they  arise 
immediately  from  the  human  body.”  Neque 
contagium  longe  lateque  per  auram  se  dispergit ; 
sed  non  in  hac  febri  solum,  verum  etiam  in  om¬ 
nibus  aliis  morbis  contagiosis,  fortasse  ad  paucas 
ulnas,  verisimile  ad  paucas  pedes,  tantum  ah 
^grotis  se  in  aera  extendit. 

Aer  quoque  impurus  ct  humidulus  ad  conta- 

^  ) 

gium  vulgandum  multum  operse  confert. 

De  causa  febris  proxima,  medici  omni  sevo  in¬ 
tentius  disputavere,  et  etiam  multum  scripsere; 
adhuc  tamen  latet,  et  fortasse  diu  latebit. 

DE  DIAGNOSI. 

Quanquam,  prima  accessione,  h'^c  aliis  febri¬ 
bus  adeo  similis,  ut  ab  iis  difficilime  internosca¬ 
tur,  paulo  post,  tamen,  notas  sibi  proprias  ex¬ 
hibet,  quibus  ab  omnibus  satis  distinguatur. 

A  peste  distinguitur  subito  hujus  accessu ; 
rapido  progressu:  bubonibus;  anthracibus;  vi¬ 
bicibus  ;  quae  omnia  raro  adsunt  in  febre  hujus 
regionis,  in  peste  quasi  semper,  leges  etiam  qui¬ 
bus  pestis  propagatur,  utpote  cui  contactus 
necessarius  sit,  diversissimae.  Febris  flava  re¬ 
gionum  calidarum  et  olim  et  nuper  cum  synocho 
confusa  est.  Equidem  ni  ad  causam  diversam 
respicias,  haud  ita  facile  fit  discrimen. 

Febris  enim  flava  non  contagiosa  est ;  saltem 
non  eodem  quo  synochus  gradu.  Ingens  capitis 
dolor,  delirium,  ventriculi  inflammatio,  vomitus 
niger,  dolores  membrorum  excruciantes,  cutis 
flavida,  mortes  frequentes,  febrem  discernere  de¬ 
bent;  sed  fateor,  distinctionem  valde  difficilem 
esse.  Theoria  Doctoris  Clutterbuck  similitudi¬ 
nem  aliquam  invenit  inter  hanc  febrem  et  phre- 
nitidem,  quin  eundem  facere  morbum  laborat. 
Nemo  autem,  qui  phrenitidem  vulneri  acceden¬ 
tem  (alicas  enim  rarissimus  morbus  est),  observa¬ 
vit,  hos  duos  morbos  facile  misceret.  In  phreni¬ 
tide  vires  auctae  sunt,  in  febre  minutse ;  in  illa 
oculus  nitidus, hac  sordidus  et  obscurus;  animus 
phreniticorum  hilaris,  alacris, — febrientium  hebes 
et  iners ;  atque  multa  istiusmodi  sunt,  quae  hunc 
morbum  a  febre  distinguunt.  Simili  ratione  ab 
aliis  internis  inflammationibus  distingui  potest. 

DE  PROGNOSI. 

Prognosis  in  hoc  morbo  cum  cautione  dicenda 
est. 

Signa,  quas  solatium  praebent,  sunt  lingua 
nitida  et  humida ;  sitis  moderatior ;  delirium 
leve,  neque  oriens  mature ;  saliva  copiosior,  ap¬ 
petentia  cibi  simul  redeunte  ;  vires  non  multum 
fractae;  somnus  per  noctem  et  levis;  diarrhoea 
moderatior,  cum  remissione  symptomatum,  prae¬ 
cipue  doloris  capitis  ;  sudores  leves  et  calidi  per 
totum  corpus,  neque  per  remedia  stimulantia 
excitati;  pulsus  plenior  et  tardior  ex  usu  reme¬ 
diorum  cardiacorum ;  delirium  et  dolor  capitis 
vino  vel  opio  levata ;  et  si,  provecto  morbo, 
urina  turbida  et  magna  copia  reddatur. 

Signa,  contra,  infausta,  et  quae  terrorem  incu¬ 
tiunt,  sunt  facies  pallida  et  collapsa ;  vires  adeo 
imminutae,  ut  aeger  non  valeat  in  alterutrum 
latus  recumbere,  sed  ad  imum  lectum  delabatur; 
lingua  arida  sordidaque;  devoratio  difficilis; 

ventriculi  debilitas,  cum  anorexia,  nausea  et  vo¬ 
mitu  ;  dejectiones  frequentes,  cruentae,  et  foeti¬ 
dae  ;  pulsus  parvus,  frequens,  et  debilissimus ; 
delirium  atrox  et  perpetuum;  hebetudo  oculo¬ 
rum  ;  deliquium  animi  ex  erecto  corporis  situ ; 
respiratio  difficilis ;  frigidi  sudores  in  quibusdam 
partibus  tantum  orti ;  muscae  volitantes  ;  foeces 
et  urina  inscio  aegro  redditae ;  abdomen  tumi¬ 
dum  ;  totius  corporis  foetor  cadaverosus ;  singul¬ 
tus;  subsultus  tendinum ;  musculorum  convul¬ 
siones.  Membra  frigescunt,  unguesque  livescunt, 
et  haemorrhagiae  gangrenosae  superveniunt ;  nunc 
omnis  spes  evanescit,  et  mors  instat,  miserisque 
finem  imponit. 

RATIO  MEDENDI, 

Consilia  medendi  ha^c  tria  sequentia  suilt ; 
primo,  impetum  febris  rumpere,  eique  occurrere ; 
secundo,  eaudem  temperare ;  et  tertio,  signa  ur¬ 
gentia  mitigare.  Inter  remedia,  quibus  consilium 
primum  peragitur,  praecipua,  sunt  emetica,  laxan- 

tia,  diluentia,  et  affusio  frigida.  Morbi  initio, 
sumini  momenti  est  remedia  utilissima  adhibere: 
Nam,  hoc  tempore  praeterito,  summis  viribus  co¬ 
nandum  est.  Emetica  (nisi  impetus  sanguinis 
caput  versus  nimius  sit),  multum  laudantur  ob 
potentiam  febrem  discutiendi.  Procul  dubio,  si 
mature  adhibeantur,  maximam  utilitatem  prae¬ 
bent  ;  haud  raro  morbum  invadentem  fugant. 
Multo  minus  nunc  quam  olim  usurpantur  ;  sen¬ 
sumque  frigoris,  sanguinem  per  totum  corpus  dis¬ 
tribuendo,  tollunt,  et  sordes,  quibus  stomachus 
et  intestina  gravantur,  evacuunt. .  Inter  medica-^ 
menta,  quibus  vomitus  excitatur,  his  .  regioni-v 
bus,  praecipua,  sunt  ipecacuanha,  et  tartras  an- 
timonii.  Ipecacuanha  mitis  est,  et,  si  aeger  mul¬ 
tum  debilitatus  sit,  praeparatis  ex  antimonio 
anteponenda  est.  Multi  medici  tamen  opinan¬ 
tur,  praeparationes  antimonii,  majore  vi,  ad  feb¬ 
res  discutiendas,  quam  ullum  aliud  medicamen¬ 
tum,  pollere.  Tartras  antimonii,  aqua  solutus  at¬ 
que  exiguis  dosibus  sumptus,  et  omni  quadrante 
hor25  repetitis,  donec  supervenerit  vomitus,  spei 
optime  respondet.  Alvi  plerumque  durities,  ty- 


20 


DE  FEBRI  CONTINUA. 


phum  comitans,  symptomata  omnia  intendit ; 
ergo  ratio  in  promptu  est,  cur  lin  hoc  morbo 
purgantia  pr2ecipue  conveniunt;  sunt  autem  non 
solum  utilia  ad  intestina  deplendum  ex  rebus  ac* 
rioribus  et  putridis,  quae  jam  in  corpore  subsunt, 
et  corpori  multam  irritationem  dant,  verum  etiam 
ad  impetum  sanguinis  caput  versus  auctum  tol* 
lendum.  Doctor  Hamilton  hanc  methodum  valde 
laudat,  et  de  remediis  purgantibus  ita  scripsit 
I  have  directed  a  striet  attention  to  this 
practice  for  a  long  time,  and  am  now  thorough- 
ly  persuaded,  that  the  full  and  regular  evacua* 
tion  of  the  bowels  relieves  the  oppression  of  the 
stomach,  cleans  the  loaded  and  parched  tongue, 
and  mitigates  thirst,  restlessness,  and  heat  of 
surface  ;  that  thus  the  latter  and  more  formida* 
ble  impression  on  the  nervous  system  is  prevent- 
ed,  recovery  more  certainly  and  speedily  pro- 
moted,  and  the  danger  of  relapsing  into  the  fe* 
ver  much  diminished.  I  am  disposed  to  refer 
the  superior  utility  of  purgative  medicines,  in 
Typhus  fever,  to  the  circumstance  of  their  oper* 

ating’  through  the  whole  length  of  the  intestinal 
canal ;  to  their  actingupon  an  organ,  the  healthy 
functions  of  which  are  essential  to  recovery  in  a 
manner  that  is  consonant  to  the  course  of  nature, 
by  propelling  its  contents  from  above  down- 
warcls;  and  by  their  moving  and  completely 
evacuating  the  feculent  matter,  which,  in  this 
case,  becomes  offensi  ve  and  irritating.  Consti- 
pation,  together  with  the  change  which  fever 
appears  to  produce  in  the  fluids  secreted  into  the 
intestines,  seems  to  be  the  cause  of  this  altera^ 
tion  in  the  state  of  the  foeces.  . 

The  purgative  medicines  which  I  have  chief- 
ly  employed  in  fever,  are,  calomel,  calomel  and 
jalap,  compound  powder  of  jalap,  aloes,  Solutions 
of  any  mild  neutral  sait,  infusion  of  senna,  and 
sometimes  the  two  last  medicines  combined.*” 

Remediorum  purgantium  utilitati  immorari 
supervacaneum  duco,  quia,  sine  ope  eorum,  om« 


*  yide  Hamilton  on  Purgative  Medicines, 

Ilia  alia  remedia  laudata  ad  febrem  debellandam 
inutilia  sunt. 

Diluentia  exhalationem  per  cutem  excitando, 
(diatbesi  phlogistica,  si  ulla  adsit,  remediis  ido-. 
neis  mitigata)  plurimum  conferunt.  Inter  haec 
praecipua  sunt,  cerevisia  tenuis,  decoctum  hor¬ 
dei,  infusum  lini  acido,  tartarlco,  vel  citrico,  aci«. 
dulatum.  Fortasse  cura  beneficio  sales  neutri, 
adhibeantur,  quales  sunt  nitras  potassae,  citras, 
potassae,  et  acetas  ammoniae. 

Nunc  ad  remedium,  in  omnibus  terrae  regio-. 
Ilibus  multum  et  m.eritQ  landatum,  venio.  AfFu» 
sio  frigida,  ad  febrem  invadentem  arcendam, 
plurimum  auxilii  confert,  si  mox  post  impetum, 
adhibeatur,  et  calor  corporis  non  minor  sit  quam 
gradus  nonagesimus  octavus  Therniometri  Fali- 
renlieitiani, — si  nullus  frigoris  sensus  vel  algoris, 
vel  sudationis,  et  signis  catarrlii  absentibus, — 
nullo  ex  tribus  magnis  cavis  corporis  inflamma- 
tione  correpto ;  quo  promptius  nunc  adhibita, 
eo  magis  febrem  tollere  polleat#  Aqua  frigida 
super  corpus  segri  nudatum  ex  alto  fundatur ; 

deinde  aeger  bene  siccandus  atque  statim  in 
kcto  suo  ponendus  est.  Post  affusionem  frigi¬ 
dam,  omnia  symptomata  leviora  evadunt ;  calor 
plurimum  imminutus;  sudor  levis  et  aequalis 
excitatur ;  etiam  sitim  sublevat,  et  nauseam  se¬ 
dat.  Nunc,  vero,  aeger  somno  frui  potest,  et  ab 
eo  expergiscitur,  mirum  in  modum  refectus  i 
postea  dolor  capitis  evanescit,  animus  tranquil¬ 
lus  et  collectus  fit.  Si  medicus  praescribere  ti¬ 
meat  ut  aeger  in  frigidarium  descendat,  quia 
nunc  morbus  aliquot  dies  duraverit,  totum  cor¬ 
pus  lavari  potest  aqua  frigida  vel  tepida,  prout 
calor  sit,  cum  aceto  mixta,  haud  sine  commodo 
insigni. 

Quando  quidem  signa  supra  dicta  inflamma¬ 
tionis  viscere  aliquo  interno  manifesta  sunt,  pul¬ 
sus,  uti  saepe  accedit,  plenus  et  firmus  est,  facies 
suffusa,  oculi  rubri,  dolor  capitis  acutus,  tum 
sanguinem  mittere  optime  juvat.  Sive  enim  in¬ 
flammatio  ea  sit,  sive  congestio,  quae  mala  om¬ 
nia  ingerit,  copia  sanguinis  subducta  irritatio¬ 
nem  compescit,  dolorem  mitigat,  secretiones  et 

excretiones  faciliores  recidit,  somnum  conciliat, 
febrem  denique  aut  intercedit,  aut  frangit.  Vide, 
hac  de  medicina,  Welsh  on  Fever,  Mills,  Graham, 
Duncan’s  Medical  Reports, — Edinburgh  Med* 
Bc  Surgical  Journal,  1818,  1819,  1820. 

Medicamenta,  quibus  his  temporibus  medici 
fiduciam  imponunt,  ad  debilitatem,  quae  febris 
progressu  occurrit,  removendam,  haec  sunt,  cor¬ 
tex  cinchonae,  vinum,  et  opium. 

Cinchona  in  febribus  intermittentibus,  aliis¬ 
que  morbis  debilitatis,  plurimum  pollet,  et  in 
continua  spei  haud  raro  respondet,  si  tanta 
quantitate,  quantam  stomachus  ferre  potest,  as¬ 
sumpta  sit.  Opium,  in  quibusdam  febribus,  nul¬ 
lo  praesente  capitis  dolore,  multum  opitulatur. 
Delirium  sedat ;  somnum  conciliat ;  diarrhceam 
cohibet ;  et  pro  cardiaco  rite  adhibitum  pluri¬ 
mum  prodest. 

Frigus  roborante  vi  indutum  esse  haud  dubi¬ 
tari  potest ;  ergo  applicari  debet  per  liberam  intro- 
missionem  aeris  frigidi  in  cubiculum,  sive  per  ad- 
ministrationem  aquae  frigidae  pro  potu.  Notan** 

clum,  vero,  velim,  aera  frigidum  non  tantum 
frigore  suo  roborare,  quantum  stimulo  suo  pro*» 
prio,  et  legibus  vitas  consentaneo,  quem  pulmo¬ 
nibus,  et  inde  universo  corpori,  impertit.  Ne¬ 
que,  vero,  aqua  frigida,  uti  Jackson  (on  Fevers), 
bene  ostendit,  ut  aqua  simplex  frigidaque  opera¬ 
tur.  Humores  diluit,,  et  renovando,  stimulum 
saniorem  vasculis  laborantibus  affert.  In  ea 
specie  hujus  febris,  quas  a  Culleno  typhus  gra¬ 
vior  appellatus  sit,  debilitas  tam  magna  est,  ut 
sanguis  et  humores  in  putridinem  vergere  putan¬ 
tur.  Huic  vitio  obstare  nos  oportet,  roborantia 
et  stimulantia,  de  quibus  antea  dixi,  haud  parca 
manu  adhibendo.  Frigus,  utpote  vim  insignem 
antisepticam  possidens,  libere  corpori  admoveri 
debet. 

Sed  omnium  remediorum  quibus,  in  febre  uti 
solemus,  nullum  magis  laudatur  quam  flos  cere- 
visias.  Febres  putridas,  ut  vocatae  fuerint,  hoc 
solo  remedio  curatas  fuisse,  certiores  hxcti  su¬ 
mus. 

Haud  improbabile  est,  acidum  carbonicum, 
ob  ejus  vim  antisepticam,  proclivitati  ad  putri- 
dinem,  quam  contenta  ventriculi  et  tubi  intes¬ 
tinalis  habent,  hoc  in  modo  obstare. 

DE  PROPHYLAXr. 

Hic  morbus,  semel  procreatus,  longe  lateque 
se  extendit,  et  vires  acquirit  eundo.” 

Simul  atque  morbus  se  manifestat,  aeger  in 
partem  aedificii  bene  ventilatam  amoveri  debet. 
Aer  quoque  salubris  libere  admittendus.  Sum¬ 
ma  munditia  observanda  est :  Maximi  momenti, 
per  totum  cursum  morbi,  omnes  exercitationes 
evitare,  et  praecipue  a  calore  externo  cavere. 
Vestimenta  sordida  in  aquam  calidam  statim 
conjici,  postea  siccari,  et  vaporibus  exponi, 
opus  est.  Nulli,  praeter  eos  qui  inserviunt,  ae¬ 
grotantes  appropinquare  debent ;  qui,  ne  super 
lectum  febrientis  sedeant,  aut  ne  halitui,  ex  ejus 
corpore  illico  orienti,  sese  exponant,  moveri  de¬ 
bent. 

Spongia,  aceto  madefacta,  et  naribus  acceden* 
tium  aegrotis  applicata,  multum  confert. 

Hic  silentio  praeterire  non  possum  methodum 

Doctoris  Goss,  Genevensis,  qu4  impurorum  in¬ 
halatio  prohibeatur.  Apparatus,  quem  doctis¬ 
simus  vir  proposuit,  simplex  est,  et  unius  spon¬ 
giae  impendio,  medici  sine  periculo  aegros  in¬ 
visere  ejus  auxilio  tuto  possent. 

Diaeta  nutriens  adhibenda.  Utendum  est 
etiam  exercitatione  parca,  un^  cum  quantitate 
vini  modica. 

Valde  necessarium  est  ut  saliva  ex  ore  sub¬ 
inde  eluatur,  et  mucus  ab  naso  item  emunga¬ 
tur. 

4 

Omnes  affectus  animum  deprimentes  eviten¬ 
tur  ;  nam  de  eis  (ut  Wilson  scribit)  few  things 
are  better  preservatives  against  infection  than 
forti tude  and  equanimity.”  Cum,  per  pruden¬ 
tem  administrationem  omnium  remediorum  quae 
enumeravi,  morbus  fauste  terminaverit,  et  aeger 
nunc  convalescere  incipiat;  ne  iterum  in  feb¬ 
rem  homo  recidat,  cura  adhibenda  est.  Per 
diaetam  levem  et  concoctu  facilem,  et  exercita¬ 
tionem  moderatam,  qualis  non  multum  fatiget, 

omnis  intemperantia  utique  evitanda  est,  donec 
aeger  vires  solitas  recuperaverit,  adque  pristinam 
valetudinem  redierit. 


FINIS. 

